ໄຕ້ຝຸ່ນພາຣ໌ມາ ພັດເຂົ້າຖລົ່ມ ໝູ່ເກາະຟີລິບປິນ
ຂ່າວສຳຄັນອື່ນໆ: ພວກກູ້ພັຍຕ່າງປະເທດ ຊ່ອຍເຫືຼອ ພວກເຄາະຮ້າຍ ຈາກແຜ່ນດິນໄຫວ ຊາວອິນໂດເນເຊັຽ; ຫົວໜ້າອົງການນິວເຄລັຽ ສະຫະປະຊາຊາດ ເດີນທາງໄປ ອີຣ່າ
ເຈົ້າໜ້າທີ່ຟີລິບປິນກ່າວ ວ່າ ລົມພາຍຸໄຕ້ຝຸ່ນ ຂນາດແຮງທີ່ພັດເຂົ້າຖລົ່ມແຂວງພາກເໜືອ ຂອງຟີລິບປິນນັ້ນ ໄດ້ເຮັດໃຫ້ ຕົ້ນໄມ້ຫັກ ສາຍໄຟຂາດແລະຫຼັງຄາເຮືອນເປີດ ເຈົ້າໜ້າທີ່ ຟີລິບປິນເວົ້າວ່າ ໄຕ້ຝຸ່ນ PARMAໄດ້ພັດຂຶ້ນຝັ່ງ ທີ່ປະເທດຟີລິບປິນໃນວັນເສົາມື້ນີ້ ທີ່ແຂວງ CAGAYANແຕ່ຍັງບໍ່ທັນມີຂ່າວກ່ຽວ ກັບ ການບາດເຈັບ ລົ້ມຕາຍເທື່ອ ພັຍນ້ຳຖ້ວມ ຮ້າຍແຮງທີ່ຄາດວ່າຈະເກີດຂຶ້ນ ຢູ່ທີ່ນະຄອນ ຫລວງມະນີລາ ແມ່ນໄດ້ຫລຸດລອດໄປເວລາ ໄຕ້ຝຸ່ນຫົວນີ້ ປ່ຽນທິດທາງ ຂຶ້ນໄປທາງເໜືອ ລົມພາຍຸໄຕ້ຝຸ່ນ ໃນອາທິດແລ້ວໄດ້ພາໃຫ້ເກີດ ພັຍນ້ຳຖ້ວມ ຮ້າຍແຮງສຸດ ທີ່ນະຄອນຫລວງມະ ນີລາໃນຮອບຫລາຍໆທົສວັດ ປະທານາທິບໍດີ GLORIA ARROYO ໄດ້ປະກາດໃຫ້ ທົ່ວປະເທດ ຢູ່ໃນສະພາບຮັບມືກັບພັຍພິບັດຮ້າຍ ແຮງ ແລະສັ່ງໃຫ້ ຍົກຍ້າຍປະຊາຊົນ ເປັນຈຳນວນຫຼວງຫລາຍອອກຈາກ 6 ແຂວງ ມີການພະຍາກອນວ່າ ໄຕ້ຝຸ່ນ PARMA ຈະນຳເອົາລົມທີ່ມີຄວາມແຮງເຖິງ 200 ຫລັກກິໂລແມັດ ຕໍ່ຊົ່ວໂມງ ພ້ອມກັບຝົນຕົກໜັກ ມາພ້ອມຊຶ່ງມີທ່າທາງວ່າ ຈະພາໃຫ້ເກີດ ພັຍນ້ຳຖ້ວມຮ້າຍແຮງສົມຄວນ ໃນພາກເໜືອຂອງຟີລິບປິນ ຄນະກູ້ພັຍສຸກເສີນຕ່າງປະເທດ ໃນອິນໂດເນເຊັຽກຳລັງດຳເນີນງານ ເພື່ອຈະໃຫ້ ເຂົ້າໄປເຖິງ ຫລາຍໆເຂດ ທັງໃນແລະອ້ອມແອ້ມ ເມືອງທ່າPADANG ທີ່ໄດ້ຮັບຄວາມເສັຽຫາຍ ຈາກແຜ່ນດິນໄຫວຮ້າຍແຮງ ໃນມື້ວັນພຸດແລ້ວ ອົງການສະຫະປະຊາຊາດກ່າວວ່າ ໂຕເລກພວກ ທີ່ເສັຽຊີວິດ ຈາກແຜ່ນດິນໄຫວທີ່ມີຄວາມແຮງ ແທກໄດ້ 7 6 ຣິກເຕີ້ ແມ່ນບໍ່ຕ່ຳກວ່າ 1 ພັນ 100 ຄົນ ຄະນະແພດໝາສືບກິ່ນ ອຸບປະກອນ ຂົນຍ້າຍ ຕລອດທັງປັດຈັຍ ບັນເທົາທຸກສຸກເສີນ ກຳລັງຫລັ່ງໄຫລໄປຍັງເມືອງທ່າ PADANG ເມືອງເອກຂອງແຂວງ ສຸມາຕຣາຕາເວັນຕົກ ຂອງອິນໂດເນເຊັຽ ຣົດໂຮງໝໍ ບໍ່ສາມາດແລ່ນ ໄປມາໄດ້ ຍ້ອນການຈະລາຈອນ ທີ່ຕິດຂັດຢູ່ໃນເມືອງດັ່ງກ່າວ ຊຶ່ງໃນເວລານີ້ ຍັງບໍ່ທັນມີໄຟຟ້າໃຊ້ ໄຟຂຽວໄຟແດງຈຶ່ງຍັງໃຊ້ການບໍ່ໄດ້ ເຮືອນແລະອາຄານຈຳນວນນຶ່ງ ໃນເມືອງ PADANGໄດ້ຮັບຄວາມເສັຽຫາຍ ໃນດ້ານໂຄງສ້າງ ແຕ່ຕຶກອາຄານການຄ້າ ໂຮງໝໍ ໂຮງແຮມວັດຂອງສາສນາອິສລາມ ແລະຂອງສາສນາຄຣິສຕ໌ ທີ່ໃຫຍ່ໆ ໄດ້ຖືກທຳລາຍ ໃນມື້ວານນີ້ພວກກູ້ພັຍ ໄດ້ຊ່ອຍນັກສຶກສາຍິງ ອາຍຸ 20 ປີຄົນນຶ່ງ ທີ່ຍັງມີຊີວິດຢູ່ອອກມາຈາກ ຊາກຫັກພັງ ຫົວໜ້າອົງການຄຸ້ມຄອງກ່ຽວກັບຣະບຽບ ການ ດ້ານນິວເຄລັຽ ຂອງສະຫະປະຊາຊາດກຳ ລັງເດີນທາງໄປອີຣ່ານ ໃນວັນເສົາມື້ນີ້ 2 ມື້ຫລັງ ຈາກບັນດາປະເທດມະຫາອຳນາດໃນໂລກ ໄດ້ ທວງໃຫ້ອີຣ່ານ ເປີດໂຮງກັ່ນທາດຢູເຣນຽມ ແຫ່ງ ໃໝ່ທີ່ຫາກໍມີການເປີດເຜີຍ ໃຫ້ຊາບນັ້ນ ໃຫ້ຄະນະ ກວດການາໆຊາດ ເຂົ້າໄປກວດກາເບິ່ງ ພວກນັກການທູດ ກ່າວວ່າ ຫົວໜ້າອົງການ ພະລັງງານປະຣະມະນູສາກົນ ທ່ານ MOHAMEDELBARADEI ຈະເດີນທາງ ໄປອີຣ່ານ ເພື່ອປຶກສາຫາຣື ກ່ຽວກັບໂຮງກັ່ນທາດຢູເຣນຽມແຫ່ງໃໝ່ ຊຶ່ງຕັ້ງຢູ່ໃກ້ໆເມືອງ QOM ຫົວເມືອງສັກສິດຂອງສາສນາອິສລາມ ນິກາຍຊີໄອທ໌ ກັບພວກເຈົ້າໜ້າທີ່ອີຣ່ານ ທ່ານ ELBARADEIກ່າວໃນສັບປະດານີ້ວ່າ ອີຣ່ານໄດ້ລະເມີດ ກົດຣະບຽບ ຂອງອົງການພະລັງງານປະຣະມະນູສາກົນ ໂດຍບໍ່ໄດ້ແຈ້ງ ໃຫ້ທາງອົງການດັ່ງກ່າວຊາບກ່ຽວກັບໂຮງກັ່ນ ທາດຢູເຣນຽມແຫ່ງທີ 2 ຂອງຕົນ ອີຣ່ານໄດ້ຮັບເອົາ ການຮຽກຮ້ອງທີ່ຈະອະນຸຍາດໃຫ້ ຄະນະກວດກາ ຂອງສະຫະປະຊາຊາດ ເຂົ້າໄປກວດເບິ່ງ ໂຮງງານດັ່ງກ່າວໃນການເຈຣະຈາ ກັບ 6 ປະເທດ ມະຫາອຳນາດຂອງໂລກ ໃນວັນພະຫັດຜ່ານມາທີ່ນະຄອນເຈນີວາ ປະຊາຊົນຊາວບຣາຊີລໄດ້ພາກັນ ສເລີມສລອງ ກ່ຽວກັບການຕັດສິນໃຈທີ່ຈະຈັດ ການແຂ່ງຂັນ ກິລາໂອລິມປິກ ໃນປີ 2016 ທີ່ ນະຄອນ RIO DE JANEIROຊຶ່ງນັບເປັນ ເທື່ອທຳອິດ ທີ່ຈະມີການຈັດ ການແຂ່ງຂັນກິລາ ໂອລິມປິກໃນທະວີບອະເມຣິກາໃຕ້ ຄະນະກັມ ມະການ ກິລາໂອລິມປິກສາກົນ ໄດ້ລົງຄະແນນ ສຽງທີ່ນະຄອນຫລວງ COPENHAGEN ຂອງເດນມາຄ ໃນມື້ວານນີ້ ຫລັງຈາກໄດ້ຮັບຟັງການກ່າວຄຳຮ້ອງຮຽນ ຂອງພວກຜູ້ນຳຂອງໂລກ ໃນນາມຫົວເມືອງທັງ 4 ປະກອບດ້ວຍນະຄອນCHICAGO, MADRID, RIO DE JANEIRO ແລະໂຕກຽວ ຊາວບຣາຊີລ ຈຳນວນຫຼາຍສິບພັນຄົນໄດ້ໄປເຕົ້າໂຮມກັນ ໃນມື້ວານນີ້ ທີ່ຫາດນະຄອນ RIO DE JANEIROເພື່ອເບິ່ງການປະກາດ ທີ່ໄດ້ມີ ການອອກອາກາດ ທາງໂທຣະພາບຈໍໃຫຍ່ ພວກເຂົາເຈົ້າໄດ້ພາກັນໂຫ່ຮ້ອງດີໃຈ ຂະນະທີ່ ມີການປະກາດຂ່າວ ຫລາຍໆຄົນ ໃນຈຳນວນດັ່ງກ່າວໄດ້ພາກັນໂບກທຸງຊາດ ຂອງບຣາຊີລ ຫລາຍໆພັນຄົນ ໄດ້ພາກັນຟ້ອນແຊມບ້າແລະຈັດງານລ້ຽງພາຣ໌ຕີ ຕລອດຄືນ ຜູ້ນຳໂຕຈິງຂອງຮອນດູຣັສແລະ ປະທານາທິບໍດີທີ່ຖືກຂັບໄລ່ອອກຈາກອຳນາດ ຈະເລີ້ມເຈຣະຈາຫາຣືກັນ ໃນອາທິດໜ້າ ທີ່ແນ ໃສ່ເພື່ອຊອກຫາຊ່ອງທາງແກ້ໄຂວິກິຕການໃນ ດ້ານການເມືອງ ທີ່ໄດ້ເກີດຂຶ້ນຈາກການກໍ່ຣັຖ ປະຫານ ໃນເດືອນມິຖຸນາຜ່ານມາ ຜູ້ຕາງໜ້າ ຄົນນຶ່ງ ຈາກອົງການບັນດາປະເທດ ໃນທະວີບ ອະເມຣິກາ ທີ່ເອີ້ນຫຍໍ້ວ່າ OAS ນັ້ນ ກ່າວວ່າບຸກຄົນທັງສອງ ພ້ອມແລ້ວ ທີ່ຈະເປີດ ການເຈ ຣະຈາຫາຣືກັນ ໂດຍທີ່ພວກທ່ານ ບໍ່ຈຳເປັນຕ້ອງໄດ້ພົບພໍ້ກັນ ທ່ານ ROBERTO MICHELETTI ຜູ້ນຳໂຕຈິງ ຂອງຮອນຣັສກ່າວໃນມື້ວານນີ້ວ່າ ທ່ານໄດ້ໂອ້ລົມ ແບບລັບໆ ກັບເລຂາທິການໃຫຍ່ ຂອງອົງການ OASທ່ານ JOSE MIGUEL INSULZA ຊຶ່ງເປັນພາກສ່ວນນຶ່ງ ຂອງຂັ້ນຕອນ ທີ່ພາໃຫ້ມີການເປີດ ການເຈຣະຈາຫາຣືກັນ ຄະນະປະຕິບັດງານລ່ວງໜ້າ ຂອງອົງການ OASໄດ້ໄປຮອດ ຮອນດູຣັສແລ້ວ ເພື່ອກະກຽມ ແຜນການເດີນທາງ ໄປຢ້ຽມຢາມ ຂອງທ່ານINSULZA ແລະຣັຖມຸນຕຣີ ການຕ່າງປະເທດ ຂອງຫລາຍໆປະເທດ ໃນອົງການ OASໃນມື້ວັນພຸດຈະມານີ້ ເພື່ອຊ່ອຍໄກ່ເກັ່ຽ ລະຫວ່າງທັງສອງຝ່າຍ ເຈົ້າໜ້າທີ່ມຽນມາກ່າວວ່າ ຜູ້ນຳພັກ ຝ່າຍຄ້ານທ່ານນາງອອງຊານຊູຈີ ໄດ້ພົບປະ ກັບຣັຖມຸນຕຣີ ກະຊວງແຮງງານ ຂອງມຽນມາ ທ່ານອອງຈີໃນວັນເສົາມື້ນີ້ ການພົບປະ ເທື່ອ ສຸດທ້າຍ ຂອງບຸກຄົນທັງສອງ ໄດ້ມີຂຶ້ນໃນ ເດືອນມັງກອນ ປີ 2008 ລາຍລະອຽດ ຂອງ ການພົບປະ ໃນມື້ນີ້ ບໍ່ໄດ້ມີການເປີດເຜີຍໃຫ້ ຊາບ ການພົບປະ ເປັນເວລາ 45 ນາທີ ທີ່ ບ້ານພັກແຫ່ງນຶ່ງຂອງຣັຖບານ ໄດ້ມີຂຶ້ນ ນຶ່ງອາທິດ ຫຼັງຈາກທ່ານນາງ ອອງຊານຊູຈີ ຜູ້ທີ່ເຄີຍໄດ້ຮັບລາງວັນໂນແບລ ຂແນງສັນຕິພາບ ໄດ້ສົ່ງຈົດໝາຍ ໄປຫານາຍພົນ THAN SHWE ຜູ້ນຳຣັຖບານທະຫານມຽນມາ ໂດຍໄດ້ສເນີ ໃຫ້ຄຳແນະນຳ ກ່ຽວກັບວ່າ ຈະເຮັດແບບໃດຈຶ່ງຈະໃຫ້ປະເທດຕາເວັນຕົກ ຍົກເລີກການລົງໂທດ ຕໍ່ມຽນມາ ໃນມື້ວານນີ້ທະນາຍຄວາມ ຂອງທ່ານນາງ ອອງຊານຊູຈີ ກ່າວວ່າ ສານປະຈຳເຂດ ທີ່ນະຄອນຢ່າງກຸ້ງໄດ້ຕັດສິນເຫັນພ້ອມ ກ່ຽວກັບ ການລົງໂທດ ທ່ານນາງ ທີ່ໄດ້ລະເມີດ ເງື່ອນໄຂໃນການກັກບໍຣິເວນ ໃນເດືອນສິງຫາ ຜ່ານມາ ທ່ານນາງອອງຊານຊູຈີ ໄດ້ຖືກຕັດສິນໂທດໃຫ້ຖືກກັກບໍຣິເວນ ຕື່ມ 1 ປີເຄິ່ງ ຍ້ອນໄດ້ອະນຸຍາດໃຫ້ ຊາວອະເມຣິກັນທີ່ບໍ່ໄດ້ຮັບການເຊື້ອເຊີນ ພັກຢູ່ທີ່ເຮືອນ ຂອງທ່ານນາງ ໂດຍບໍ່ໄດ້ຮັບ ອະນຸຍາດຈາກເຈົ້າໜ້າທີ່ທາງການ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ